

 9820 гр. Смядово, пл. „Княз Борис І”№2; телефон: 05351/2033; факс: 05351/2226

obshtina\_smiadovo@abv.bg www.smyadovo.bg

П Р О Т О К О Л

№15

Днес, 12.08.2021 г. от 16:00 часа с оглед предприемането на мерки за предотвратяване на разпространението на респираторни заболявания – COVID-19 се проведе неприсъствено заседание на Постоянната общинска епизоотична комисия относно епизоотичната обстановка в страната, съгласно Заповед №180/12.04.2021 г. на Кмета на Община Смядово.

Заседанието протече при следния ред:

1. Запознаване с Протокол №15/10.08.2021 г. на Областна епизоотична комисия и набелязване на мерки и действия по отношение на АЧС и ВПИП.

 По отношение на АЧС – След 20.07.2021 г. са обявени 3/три/ случая на АЧС при диви свине на територията на страната в област Пазарджик, област София град и област Ловеч. Област Шумен не попада в 10-километровата наблюдава зона.

 Продължава надзора в свиневъдните стопанства по отношение на вземане на кръвни и органни проби от умрели свине. Изпратени са 91 броя проби, всички отрицателни.

Не са получавани сигнали за нерегламентирани придвижвания или търговия на домашни свине.

Продължава кампанията за регистрация на животновъдни обекти, като за регистрираните свиневъдни обекти – лични стопанства все още има забрана за ненаселване. Населване се извършва само след подадено заявление по образец до ОДБХ – Шумен.

Служители на РДГ-Шумен, ТП ДГС/ДЛС, както и концесионерите на дивечовъдни участъци продължават да извършват наблюдения и претърсвания за наличие на умрели диви свине и птици.

 По отношение на ВПИП - След 20.07.2021 г. няма регистрирани случаи на ВПИП при домашни и диви птици на територията на страната.

Няма постъпили сигнали за мъртви диви птици. Няма получени сигнали за завишена смъртност в обектите с птици. Не са установени нарушения.

Засилен е надзорът при дивите птици от служители на РДГ-Шумен, ТП ДГС/ДЛС.

Продължава контролът за недопускане на нерегламентирана търговия на птици.

Остава забраната за провеждане на изложби и пазари – заповеди с №№РД11-252/23.01.2020 г., РД11-2682/30.11.2020 г. на ИД на БАБХ не са отменени.

Предвид гореизложеното се приеха следните мерки:

1. При съмнение за повишена смъртност на свине и при отклонение в здравословното състояние на отглежданите птици да се уведомява ОДБХ – Шумен.
2. Продължава изпълнението на мерките в горските и дивечовъдни стопанства съгласно указанията в Заповед №РД 48-3/06.01.2020 г. на МЗХГ.
3. Продължава кампанията по подаване на заявления за регистрация на лични стопанства.
4. Забранява се отглеждането на свине в стопанство тип „заден двор“, нерегистрирано по чл.137 от ЗВД и без разрешение от Директора на ОДБХ – Шумен. Налагане на санкции при установено нарушение.
5. Забранява се заселване на лични стопанства със свине до получаване на разрешение от Директора на ОДБХ- Шумен и след оценка от Центъра за оценка на риска при ЦУ на БАБХ.
6. Да се осъществява контрол върху превозните средства и да не се допуска нерегламентирано транспортиране на свине и птици.
7. Забранява се провеждането на изложби и нерегламентирана търговия с птици.
8. Кметове/кметски наместници да не допускат:
* излизане на свине по улици и сметища и изхранване с кухненски отпадък;
* отглеждането на птици на открито и пускане на птици по улиците.
1. ДГС/ДЛС съвместно с орнитоложки дружества и ловно-рибарски сдружения за засилят надзора за наличие на болни или умрели диви мигриращи птици или синантропни птици.

ПРЕДСЕДАТЕЛ:

ИВАНКА ПЕТРОВА